ธนชาตจับมือบสย.ปล่อยกู้SMEsบัญชีเดียว
ธนชาต ผนึก บสย. หนุน SMEs บัญชีเดียว ให้ดอกเบี้ย 5% ต่อปี 2 ปีแรก วงเงินสูงสุด 3 เท่า
19 ส.ค. 2562

ธนชาต ผนึก บสย. หนุน SMEs บัญชีเดียว ให้ดอกเบี้ย 5% ต่อปี 2 ปีแรก วงเงินสูงสุด 3 เท่า
นายชัชวาลย์ เหลืองอ่อน ผู้อำนวยการอาวุโส ธุรกิจสินเชื่อธุรกิจขนาดเล็ก ธนาคารธนชาต ร่วมกับ  นายกิตติพงษ์ บุรณศิริ ผู้อำนวยการอาวุโส ฝ่ายการตลาดและพัฒนาธุรกิจ บรรษัทประกันสินเชื่ออุตสาหกรรมขนาดย่อม (บสย.)  ประกาศความร่วมมือสนับสนุนผู้ประกอบการ SMEs นิติบุคคลที่ทำบัญชีเล่มเดียว เสนอ “สินเชื่อบัญชีเดียว 3 เท่า” มอบส่วนลดอัตราดอกเบี้ยเหลือแค่  5% ต่อปีในช่วง 2 ปีแรก ส่วนปีที่ 3 เป็นต้นไปเป็นตามอัตราปกติ MLR+
นอกจากนี้ ยังมอบวงเงินกู้สูงสุด 3 เท่าของราคาประเมินหลักประกันภายใต้ข้อตกลงโครงการค้ำประกันสินเชื่อร่วมกับ บสย.  เพื่อช่วยเหลือผู้ประกอบการ SMEs ที่ต้องการเงินทุนเพื่อขยายกิจการ หรือหมุนเวียนในภาวะเศรษฐกิจชะลอตัวให้มีทางเลือกเพิ่มขึ้น ด้วยกระบวนการอนุมัติที่มีความคล่องตัว พร้อมทีมขายสินเชื่อมืออาชีพ           สนใจขอสินเชื่อและเข้าร่วมโครงการบัญชีเดียว 3 เท่า สอบถามได้ที่ธนาคารธนชาต ให้ชีวิตก้าวหน้าได้ทุกวัน โทร. 1770 หรือเว็บไซต์ www.thanachartbank.co.th  และ ที่ บสย. Call Center 0-2890-9999